אליפות העולם בשחמט 1972

**אליפות העולם בשחמט 1972** הייתה תחרות לקביעת אלוף העולם בשחמט, שאורגנה על ידי פיד"ה. השלב הסופי היה דו-קרב בו נפגשו אלוף העולם בוריס ספסקי ובובי פישר, והוא נערך בין 11 ביולי ל-31 באוגוסט 1972. הדו-קרב כלל 21 משחקים והסתיים בניצחון של פישר בתוצאה 12.5:8.5.

לראשונה מאז 1948 שחמטאי לא סובייטי התמודד על תואר אלוף העולם. עם זכיית פישר בתואר הסתיים רצף של 25 שנים שבהן שחמטאי ברית המועצות היו אלופי העולם בשחמט. לאירוע זה היו גם השלכות פוליטיות והוא היה אחד האירועים הבולטים של המלחמה הקרה.

לאחר הזכייה באליפות פישר לא השתתף באף תחרות שחמט. כתוצאה מכך הוא הפסיד את התואר בשנת 1975.
## משחקי הדו-קרב

## רקע
בהתאם למתכונת שאושרה על ידי פיד"ה האליפות התקיימה במספר שלבים. בשלב הראשון התקיימו תחרויות אזוריות. בסיום שלב זה התקיימה בפלמה דה מיורקה תחרות בין-אזורית בהשתתפות 24 שחמטאים. כעיקרון פישר לא היה זכאי להשתתף בה. פאל בנקו מסר לו את זכותו להשתתף והנושא אושר על ידי מקס אויבה, שהיה נשיא פיד"ה. השישה הראשונים העפילו לשלב השלישי שנערך בשיטת פלייאוף. לשחמטאים אלו הצטרפו טיגראן פטרוסיאן שהפסיד בדו-קרב של אליפות העולם בשחמט 1969 וויקטור קורצ'נוי.

למנצח התחרות הייתה זכות לשחק בדו-קרב נגד אלוף העולם המכהן. אם הדו-קרב היה מסתיים בתיקו, ספסקי היה נותר אלוף העולם.

## מפגשי המועמדים

## דו-קרב על האליפות
הדו-קרב התקיים במהלך 11 ביולי - 31 באוגוסט 1972 ברייקיאוויק. הוא היה אמור לכלול עד 24 משחקים והסתיים בפועל לאחר 21 משחקים.

זמן קצר לפני תחילת הדו-קרב פישר דרש להגדיל את סכום הפרס. אחרי שנושא זה סודר הוא לא הספיק להגיע לטקס פתיחת התחרות ב-1 ביולי. לאחר דחיות של יומיים ובעקבות שיחת טלפון מהנרי קיסינג'ר שהיה אז מזכיר המדינה פישר הסכים להגיע ותחרות החלה. פישר הפסיד במשחק הראשון. למשחק השני הוא לא התייצב בעקבות ויכוח על קיום מצלמות בעולם המשחקים. כתוצאה מכך ספסקי החל להוביל 2:0. למרות זאת, פישר התאושש והצליח לנצח בדו-קרב בהפרש משמעותי.

### תוצאות המשחקים

## משחקי אליפות העולם
### המשחק הראשון

## משחק ראשון - 11 ביולי

בתחילת המשחק פישר לא נכח. ספאסקי שיחק 1.ד4 ולחץ על השעון, ותשע דקות חלפו עד שפישר הגיע, לחץ יד לספאסקי והשיב 1...פו6 הפתיחה הייתה הגנה נימצו-הודית שלווה, ואחרי 17...רא4 המשחק היה שקול (לפי ניתוח של פיליפ). לאחר סדרה של חילופי כלים נראה היה כי מדובר בסיום שקול לגמרי, ואף אחד לא היה מופתע אם השחקנים היו מסכימים לתיקו כאן.

 

## משחק שני  - 13 ביולי
לאחר ההפסד במשחק הראשון הגיש פישר דרישות נוספות למארגנים, לרבות דרישה להסיר את כל המצלמות. כשהן לא הוסרו, פישר לא התייצב למשחק ומשחלף הזמן החוקי עצר השופט את השעון וקבע ניצחון טכני לספסקי. כעת ספסקי מוביל 2:0 בדו-קרב.

ערעורו של פישר על ההפסד הטכני נדחה. קרפוב משער שהאירועים סביב המשחק השני היו למעשה תרגיל פסיכולוגי מצידו של פישר, תרגיל שנועד במיוחד לערער את שלוות הנפש של ספאסקי.

כשהתוצאה כעת 2–0 לטובת ספאסקי, רבים האמינו שהדו-קרב הסתיים ופישר יעזוב את איסלנד, ואכן, פישר ניסה לעלות על המטוס הבא לארצות הברית, אך  הצליח להניא אותו מכך (בספרו של Frank Brady עמוד 193).   החלטתו להישאר בדו-קרב יוחסה על ידי אחדים לשיחת טלפון נוספת מקיסינג'ר (ספרו של Roberts בעמוד 99).  מבחינה ספורטיבית, ספאסקי הסכים לשחק את המשחק השלישי בחדר קטן מאחורי הקלעים, הרחק מעיני הצופים. לפי פאל בנקו וברט הוכברג, ויתור זה היה טעות פסיכולוגית של ספאסקי (ספרו של  Pal Benko  עמוד 87).

## משחק שלישי - 16 ביולי
המשחק מוער בהרחבה לגבי איכות המסעים, אך הוא נחשב כנקודת המפנה של הדו-קרב. נוסח של משחק שספסקי עצמו שיחק שנים לפני הדו-קרב ויכול היה לנתח ולחפש שיפורים (וככל הנראה ניתנו לו על ידי עוזריו אך הוא לא שינן ובדק את הניתוחים, לדברי קרפוב), בוודאי השפיע על ספסקי נפשית. 

כעת ספסקי מוביל 2:1 בדו-קרב.

## משחק רביעי- 18 ביולי
הדו-קרב התחדש במשחק זה על במת האולם המרכזי לפי בקשתו של ספאסקי, אך ללא מצלמות טלוויזיה לפי בקשתו של פישר.  

משחקים שמוזכרים בהערות למשחק:          

## לקריאה נוספת
*   **Pal Benko, Burt Hochberg**  Winning with Chess Psychology
*   **Frank Brady**  Endgame: Bobby Fischer’s Remarkable Rise and Fall—from America’s Brightest Prodigy to the Edge of Madness
* **Larry Evans, Ken Smith**   Chess World Championship 1972 Fischer vs. Spassky  
*  **Svetozar Gligorić**   Fischer v Spassky: The Chess Match of the Century
* **Anatoly Karpov**  Karpov: Memoirs of a Chess World Champion  מעמוד 100 ואילך

* **Garry Kasparov**  Fischer - My Great Predecessors Part 4: Part 4
מעמוד 434 ואילך
***Richard Roberts, Francis Wyndham, C. H. Alexander, Bobby Fischer**  Fischer/Spassky: The New York Times Report on the Chess Match of the Century

## קישורים חיצוניים

## הערות שוליים

* משחקי הדו-קרב, באתר צ'סגיימס 

קטגוריה:תחרויות שחמט ב-1972
1972
קטגוריה:תחרויות שחמט באיסלנד
קטגוריה:יחסי ארצות הברית – ברית המועצות
קטגוריה:רייקיאוויק: ספורט